en en en en en id en en fr ms ca id en en en id en en fr ms ca id id en id id id id id ms id ms id id id id id id ms ms ms id id ms ms id ms id id ms id id ms it id id id id en ms id en id id id id ms id id ms id id ms ms id id ms en fi fi de en en nl en en en ms ms en id en id en ms fr en id id en br en en en en en en en en en en fa en en en en en en es en en ms en fr en en en en en id en en
Startup Weekend: Perjalanan Idea ke Hasil Cipta – Saifulislam.Com
Monday , September 5 2022
Program Startup kali ini berbeza sedikit berbanding acara yang pernah saya sertai sebelum ini, seperti Demola.
Bezanya, Startup Weekend yang dianjurkan oleh Techstars di seluruh dunia ini, berlangsung hanya selama 54 jam, iaitu bermula petang Jumaat hingga lewat Ahad petang, secara intensif. Ia adalah sebuah perjalanan yang padat untuk sebuah proses ideation to creation.
Saya asalnya masih teragak-agak untuk pitch idea yang ada.
Saya tahu, di dalam program seperti ini, idea datang daripada peserta, akan diundi dan dipilih juga oleh peserta. Kalau boleh, saya tidak mahu ke hadapan. Saya hanya mahu menyertai kumpulan yang ada, menyumbang, dan kembali ke belakang untuk memberi laluan kepada orang lain untuk final pitch.
Tetapi, ia tidak jadi begitu.
Apabila penganjur menggalakkan peserta untuk tampil sahaja ke hadapan dengan apa sahaja idea yang mereka ada, saya fikir saya mesti ke hadapan. Saya mahu idea saya dicanai, diproses, diterima dengan sebab, atau ditolak dengan sebab, supaya idea itu boleh dilihat nilainya. Saya ke hadapan. Dalam tempoh 1 minit, saya perlu meyakinkan hadirin bahawa idea saya penting dan berpotensi menyelesaikan masalah yang tulen. Dalam erti kata yang lain, idea saya mempunyai nilai.
Orang ramai masa kini tidak membeli produk.
Mereka membeli solusi yang menyelesaikan masalah atau memenuhi keperluan mereka.
Kita tidak boleh menghasilkan sesuatu yang hebat jika berfikir tentang produk, tetapi perlu berfikir tentang masalah. Apa masalah yang hendak diselesaikan, kemudian baru ditentukan apakah solusinya.
Masalah saya ialah, saya adalah seorang bapa. Secara teknikalnya, saya banyak bergantung kepada teknologi untuk menguruskan anak-anak dan keluarga. Untuk memberi telefon pintar kepada anak-anak, saya perlu melawan pendirian yang saya pernah pegang sebelum datang ke Finland. Menyerahkan telefon pintar kepada anak-anak, untuk keperluan keselamatan dan pembelajaran mereka, ia juga hadir dengan pelbagai risiko. Maka saya perlu memilih produk parental app yang sesuai, memilih jenis telefon pintar yang sesuai, dan sentiasa perlu berbincang dengan anak-anak tentang pelbagai aspek berkaitan kognitif, metakognitif, motivasi, dan emosi kerana saya tidak mahu menjadi polis ke atas anak-anak. Sebaliknya kawalan saya adalah sebahagian daripada shaping process ke atas mereka sebagai pengguna digital yang native.
Saya melakukannya secara trial and error.
Saya berhabis duit melanggan app dan kemudian mendapati setiap satunya punya pro dan kontra. Banyak masa saya habis untuk mencari maklumat mengenainya.
Pada masa yang sama, anak-anak bermain PS4 pada hujung minggu. Mereka menggunakan PS4 bukan sekadar untuk bermain mengadap skrin, tetapi mereka bermain bersama rakan-rakan di atas talian. Saya tidak membenarkan mereka bermain dengan orang yang tidak dikenali. Namun untuk bermain PS4 dengan kawan-kawan, mereka perlu merancang masa dengan kawan, bertolak ansur dengan adik beradik untuk mengambil giliran, mengawal emosi semasa bermain, dan seterusnya masih perlu bermain dengan permainan yang membabitkan pergerakan fizikal, Bagaimana semua itu dilakukan?
Saya sebagai bapa, terbabit secara aktif dalam memberi panduan kepada anak-anak agar teknologi tidak dimusuhi, tetapi digunakan dengan betul, berpandukan sains pembelajaran. Saya tahu apakah skeleton di belakang setiap game. Roger Cailois mengkategorikan game kepada Agon, Alea, Ilinx dan Mimicry. Di dalam game, terkandung keperluan psikologi membabitkan autonomy, competence dan relatedness. Bagaimanakah semua itu mempengaruhi pemain game? Bagaimana ia boleh bertukar menjadi ketagihan?
Saya yakin ramai ibu bapa yang memerlukan panduan.
Cara mudahnya ialah membuat sebuah consultancy seperti yang pernah saya buat di zaman-zaman motivasi dahulu. Tetapi itulah cara terbaik untuk menawarkan solusi kepada ibu bapa? Saya tidak tahu. Saya cuma tahu saya ada masalah. Solusi yang saya inginkan, saya memerlukannya.
Bersama kira-kira 10 orang yang lain.
Ertinya kami ada sepuluh calon kes dan enam tertinggi yang akan dipilih untuk membentuk pasukan.
Dalam proses mengundi, saya mendapat undian yang banyak. Ramai yang fikir, ia idea yang baik dan penting. Masing-masing datang kepada saya dan memberitahu betapa mereka mempunyai pelbagai pengalaman yang rumit tentang hal ini. Saya juga didatangi oleh seorang peserta yang sedang membangunkan sebuah aplikasi yang mirip kepada sebahagian daripada isu yang saya utarakan, dan beliau menyokong idea saya dikembangkan.
Idea saya terpilih dalam senarai pendek!
Tetapi semasa membentuk pasukan, saya gagal mendapatkan team member. Ramai yang tidak pasti bagaimana mereka boleh menyumbang, mungkin kerana saya sendiri tidak pasti solusinya bagaimana. Setelah hampir 45 minit melobi dan hanya ada dua orang anggota dalam pasukan saya, akhirnya saya nekad membubarkan idea.
Saya telah melepaskan idea yang mendapat undi tinggi itu tadi. Fikiran saya ialah, ini adalah satu bentuk validation segera ke atas idea saya, bahawa ia belum bersedia. Saya perlu refine idea tersebut dan cuba pitch pada masa akan datang. Dengan lapang dada, saya membubarkan idea berkenaan.
Saya mengambil keputusan untuk menyertai pasukan yang sudah ada 3 orang anggota iaitu pasukan Rubric! Ia dibentuk oleh seorang rakan dari Australia yang mahu menyelesaikan masalah guru yang tidak mahir membuat rubrik dalam proses assessment. Fikiran spontan saya ialah, masalah ini kecil, dan sudah ada banyak halaman web dan aplikasi yang membantu menyelesaikannya. Berpotensikan kes ini? Apa yang pasti, saya sudah belajar di kuliah dan ada pengalaman membina rubrik banyak kali untuk course kami di jabatan, maka saya sudah ada modal untuk mula menyumbang. Permintaan saya untuk menyertai pasukan Rubric diterima.
Perjalanan Startup Weekend bermula!
Selain faktor rubrik yang baik atau tidak baik, saya juga perlu peka kepada pendapat yang mengkritik rubrik. Idea-idea seperti yang dikemukakan oleh Alfie Kohn berkenaan masalah rubrik, menyebabkan saya hampir hilang keyakinan terhadap  idea pasukan kami. Tetapi saya teruskan juga dengan proses-proses utama dalam sebuah startup, terutamanya berkaitan dengan validation.
Walaupun saya tidak mengambil tanggungjawab ke atas validation, sebelum tidur saya telah pos di halaman Facebook My Learning Journey serta Instagram, mencuba nasib kalau-kalau ada pembaca yang sudi berkongsi pendapat dan pengalaman mereka menggunaan rubrik sama ada sebagai pelajar, mahu pun pengajar. Alhamdulillah, biar pun jumlah maklum balas yang diterima tidaklah begitu banyak, ia tetap mengandungi elemen-elemen yang sangat penting.
Salah seorang responden mengatakan bahawa walaupun proses membuat rubrik agak sukar bagi beliau, tetapi setiap kali beliau membuat rubrik, beliau belajar sesuatu. Nilai pembelajaran yang ada dalam proses membuat rubrik itu menyebabkan beliau masih bermotivasi untuk mengatasi masalah membuat rubrik yang baik.
Saya tersenyum simpul dengan kenyataan tersebut, di samping kira-kira 20 lagi pendapat yang bernas-bernas belaka.
Di dalam solusi yang kami hendak bina, saya usulkan beberapa paradigm shifting ke atas rubrik.
Ia bukan sekadar alat untuk assessment tetapi ia juga adalah alat pembelajaran.
Mungkin kami tidak dapat banyak mengurangkan jumlah masa guru membuat rubrik dengan solusi ini (namun tetapi cuba mengusahakan aspek ini), tetapi jika solusi kami mempunyai karakter untuk menjadikan proses membuat rubrik ini sebagai satu pembelajaran dan membantu menjadikan guru lebih mahir, ini mungkin satu ciri yang besar ke atas solusi yang sedang dirangka.
Ketika rakan di dalam pasukan meneruskan proses menjernihkan solusi akhir yang hendak dibentangkan, saya sebagai seorang yang banyak bergantung kepada komunikasi visual, amat memerlukan ‘rupa’ kepada solusi kami. Sambil mereka berbincang tentang kriteria apa yang masuk dan keluar, saya cuba melakarkannya untuk menghasilkan prototaip. Walaupun ada pelbagai kaedah untuk membina prototaip, saya selalunya masih selesa menggunakan Keynote sahaja untuk low fidelity prototype.
Semasa final pitch yang memberi masa hanya 5 minit untuk projek kami dibentangkan, kami yakinkan rakan Australia selaku pemilik asal idea ini untuk ke hadapan mendapatkan pengalaman. Saya sudah dua kali berpengalaman melakukannya, manakala rakan Kanada kami yang seorang lagi adalah juara di dalam program startup sebelum ini. Pengalaman itu lebih berharga daripada menang.
Startup Weekend Oulu Spring 2018; Kangaroobric from Hasrizal Abdul Jamil on Vimeo.
Semasa sesi soal jawab bersama juri, saya sudah mengagak bahawa kami akan berhadapan dengan masalah kerana rubrik ini bukanlah sesuatu yang ketara kewujudannya di sekolah-sekolah Finnish. Ia berbalik kepada sistem pendidikan yang examination-free, menyebabkan assessement dijalankan dari semasa ke semasa dengan proses grading yang amat minimum. Kami juga bersusah payah hendak mencari istilah “arviointiperusteet” untuk membantu hadirin, terutamanya juri sendiri, memahami apakah rubrik itu.
Apabila juri ketiga menyoal ranking Australia di dalam PISA jika dibandingkan dengan Finland, saya sudah rasa tidak selesa. Beliau mengatakan bahawa beliau adalah seorang guru yang certified dan tidak nampak di mana keperluan rubrik ini. Beliau mengusulkan bahawa, oleh kerana sistem pendidikan Finland itu lebih baik, maka adalah lebih baik ia dieksport ke Australia dan rubrik tidak diperlukan lagi!
Setelah masuk dua tahun berada di Finland, saya faham dengan Finnish character. Saya faham bagaimana mereka begitu straightforward dan ia boleh menyebabkan kita panas telinga. Dari semasa ke semasa, kita perlu self-talk untuk mengingatkan diri, bahawa tiada niat tidak baik di sebalik percakapan yang ‘menyakitkan hati’ itu. Namun dalam kes ini, saya berpendapat ia adalah kenyataan yang tersasar dan salah.
Rakan Australia kami baru beberapa bulan berada di Finland.
Saya tidak bersikap proaktif membantu menjawab bagi pihak pasukan kami kerana mahu mengelak daripada menampakkan yang maklumat kami tidak sekata. Andai berpeluang, saya ingin menegaskan kepada juri bahawa selepas kurikulum baru Finland diperkenalkan pada tahun 2016, rubrik ini akan semakin diperlukan. Pelajar dikehendaki memilih satu projek yang integrative, multidisciplinary antara kemahiran dan pengetahuan yang pelbagai daripada subjek-subjek yang berbilang, guru memerlukan rubrik untuk membimbing pelajar mengatur projek, dan seterusnya memberi maklum balas, kalau pun tidak dinamakan assessment. Proses membuat rubrik akan menjadi rutin para guru.
Kami cuba berfikir selangkah ke hadapan.
Kami mahu proses guru membuat rubrik bukan sebagai satu bebanan, sebaliknya satu proses yang rewarding kerana guru semakin memahami taksonomi yang mereka guna di sebalik pembinaan rubrik itu.  Bayangkan, di sebuah negara yang tiada peperiksaan, lahir produk yang meningkatkan kualiti peperiksaan, kerana alat ini bukan sekadar assessment on learning, tetapi menjadi assessment for learning.
Usai pembentangan, kami kembali ke kerusi hadirin dan menikmati sahaja pembentangan kumpulan-kumpulan yang lain. Sambil menonton, lari sekejap ke sudut-sudut universiti untuk mendirikan solat. Mengingatkan diri kepada Allah dalam suasana kerja yang asing bagi ‘ustaz’ seperti saya.
Di sepanjang final pitch pelbagai idea diutarakan dan sememangnya kami teruja.
Antaranya, bagaimana sebuah kumpulan mengemukakan sebuah game yang berintegrasi dengan aktiviti menanam strawberi di dalam rumah pada musim sejuk yang gelap dan beku. Ia diketuai oleh seorang jurutera Nokia dari Jepun yang asalnya menanam strawberi di dalam rumahnya untuk mengisi masa lapang di musim sejuk kutub utara yang memurungkan ini.
Sebuah kumpulan lagi, membina app untuk mewujudkan study buddy bagi memotivasi pelajar universiti apabila kehilangan fokus dan semangat untuk menyiapkan tugasan-tugasan yang panjang dan susah. Saya bercadang untuk menyertai Avanto Accelerator minggu hadapan, dan jika kumpulan ini menang (seterusnya secara otomatik menyertai acara itu), saya ingin menyertai kumpulan berkenaan. Ia adalah produk yang sangat berasaskan learning sciences dan saya ingin melihat ia berjaya.
Kumpulan kami tidak menang.
Tetapi saya tetap gembira kerana hasil utama program ini adalah ilmu, kemahiran dan kawan-kawan baru.
Masa untuk pulang ke rumah.
Menebus masa rehat selepas 54 jam berperang dalam perjalanan ideation to creation.
Kredit foto Lasse Lehto http://www.lasselehto.fi/
Previous Mengenang Stephen Hawking di Daerah ‘La Ilaha’ Ini
Next Ancaman Kasih Sayang Ibu Bapa Sendiri Kepada Anak
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
31/03/2018 at 3:34 PM
thank you for the info..memang cun presentation camni
04/04/2018 at 7:12 AM
Ustaz, may l ask a questıon? Dalam proses mengajar diri sendiri, where we have no other sources except the conscious and the awareness, what should we do? And l’m already up in the age.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved